พืดธารน้ำแข็งในรัสเซียกำลังสูญเสียน้ำแข็ง
Credit : Whyjay Zheng/Cornell University using Landsat imagery by NASA/USGS,นักวิทยาศาสตร์หลายคนมีความเชื่อว่าน้ำแข็งขั้วโลกที่อยู่เหนือระดับน้ำทะเลจะตอบสนองอย่างช้าๆต่อสภาพภูมิอากาศที่ร้อนขึ้น แต่ในภาวะโลกร้อนกลับทำให้เกิดการเร่งตัวในการสูญเสียธารน้ำแข็งและกำลังทวีความรุนแรงมากขึ้นเรื่อยๆ จนน่าตื่นตระหนก โดยพบว่าความเร็วเฉลี่ยการลดลงของน้ำแข็งอยู่ที่ประมาณ 2 นิ้วต่อวัน และนักธรณีวิทยาได้สำรวจพบว่าพืดธารน้ำแข็ง (ice cap) ซึ่งเป็นชั้นน้ำแข็งที่ปกคลุมพื้นโลกบริเวณขั้วเหนือและขั้วใต้กำลังส่อเค้าวิกฤติ ดังนั้นความเชื่อเดิมๆต้องถูกนำมาทบทวนใหม่,นักวิทยาศาสตร์จากสถาบันความร่วมมือด้านวิทยาศาสตร์สิ่งแวดล้อมไซเรส (Cooperative Institute for Research in Environmental Sciences-CIRES) และนักธรณีวิทยาจากมหาวิทยาลัยโคโลราโด โบลเดอร์ ในสหรัฐอเมริกา ที่จับตาดูสถานการณ์ดังกล่าวเผยว่า หนึ่งในพื้นที่น่าเป็นห่วงอย่างมากก็คือพืดธารน้ำแข็งวาวิลอฟ (Vavilov Ice Cap) ในประเทศรัสเซีย ซึ่งเกิดความสูญเสียอย่างรวดเร็ว เนื่องจากมีการพบรูผุกร่อนและขนาดของน้ำแข็งก็บางลง ทำให้เชื่อว่าจะส่งผลกระทบอย่างมากต่อธารน้ำแข็งในภูมิภาคอื่นๆ ไม่ว่าจะเป็นแอนตาร์กติกาหรือเกาะกรีนแลนด์,ทั้งนี้ นักวิจัยเผยว่าไม่เคยเห็นการเร่งความเร็วในพืดธารน้ำแข็งแบบนี้มาก่อน จากที่เคยเฝ้าดูน้ำแข็งบนหน้าผาค่อยๆ เคลื่อนตัวไปข้างหน้าเป็นเวลาหลายปี ก็พบสัญญาณการเร่งตัวขึ้นอย่างช้าๆในปี พ.ศ.2553 จนกระทั่งเพิ่มขึ้นอย่างรวดเร็วในปี พ.ศ.2558 จึงมีความเป็นไปได้ว่าพืดธารน้ำแข็งที่มีเสถียรภาพในปัจจุบันอาจกำลังตกอยู่ในความเสี่ยงมากกว่าที่คาดไว้.
นักวิทยาศาสตร์หลายคนมีความเชื่อว่าน้ำแข็งขั้วโลกที่อยู่เหนือระดับน้ำทะเลจะตอบสนองอย่างช้าๆต่อสภาพภูมิอากาศที่ร้อนขึ้น 
นักวิทยาศาสตร์,พืดธารน้ำแข็ง,น้ำแข็งขั้วโลก,ไซเรส,ทันโลก,การศึกษา